आइडिया और वोडाफोन के विलय के बाद देश की सबसे बड़ी दूरसंचार कंपनी अस्तित्व में आएगी. इसका मूल्य 23 अरब डॉलर से अधिक तथा बाजार हिस्सेदारी 35 प्रतिशत होगी. हालांकि वोडाफोन और आइडिया ने इस मामले पर फिलहाल कोई टिप्पणी नहीं की है. उन्हें ईमेल भेजे गये हैं, लेकिन उन्होंने कोई जवाब नहीं दिया है. दोनों कंपनियां मंजूरी को लेकर फिलहाल राष्ट्रीय कंपनी विधि न्यायाधिकरण (एनसीएलटी) के समक्ष हैं. उसके बाद उन्हें दूरसंचार विभाग से अंतिम मंजूरी लेनी है.